Sura 74. Sura 74. - Ogrnuti ogrtačem (Al-Muddattir)
S  u  r  a  LXXIV

Kur'an časni(Tomislav Dretar)
Religija

O n a j   k o j i     j e    o g r n u t    p l a š t e m

U ime Allaha:
Onog koji čini milosrđe,
Milosrdnog.

1	O ti koji si ogrnut plaštem!
2	Ustani i upozoravaj!
3	Slavi svog Gospodara!
4	Očisti svoju odjeću!
5	Bježi od gnusobe!
6	Ne daji nadajući se dobiti više.
7	Budi strpljiv spram svog Gospodara!

8	Kad se zatrubi u trublju,
9	tog Dana biće jedan strašan Dan,
10	jedan težak Dan za nevjernike.

11	Ostavi mene samog s onim koga sam ja stvorio.
12	Ja sam njemu dao jedno obilno Bogatstvo
13	i sinove da ga okružuju.
14	Ja sam mu olakšao sve stvari
15	a on želi da mu ja dam još više.

16	Nikako!
	On se pokazao neprijateljski prema našim Znakovima:
17	ja ću mu dati jednu mučnu kosinu za uspeti se.

18	On je rasmislio i odlučio.
19	Nek propadne kao što je odlučio!
20	Da! Nek propadne kao što je odlučio!

21	On je potom pogledao,
22	potom se namrštio
	i namjestio mračan izgled;
23	potom je okrenuo leđa
	i napuhao se od oholosti.

24	On je rekao:
	« To je jedna naučena mađija!
25	To je samo riječ jednog smrtnika! »

26	Ja ću ga izložiti živoj vatri.
27	Kako ti možeš rasumjeti
	što je to živa vatra?

28	Ona ne štedi ništa,
	ona ne ostavlja ništa;
29	ona proždire smrtnike.
30	Njenih nadglednika ima devetnaest.

31	Mi smo uzeli same Anđele
	  kao čuvare vatre.
	Taj broj smo izabrali
	da bi iskušavali nevjernike;
	da bi oni koji su primili Knjigu
	  čvrsto vjerovali;
	da se vjera vjerujućih uveća;
	da oni koji su primili Knjigu i koji vjeruju
	  ne bi sumnjali više;
	da oni čija su srca bolesna kažu, s nevjernicima:
	« Što Allah  hoće reći s ovim primjerom? »

	To je ovako:
      Allah zabludi koga hoće;
	on usmjerava koga hoće.
	Niko, osim njega,
	ne poznaje vojske tvog Gospodara.
	Ovo je samo jedna Opomena upućena smrtnicima.

32	Ne!…
	Mjeseca mi!
33	Noći mi kad se povlači!
34	Zore mi kad zasija!
35	On je jedan od najvećih!
36	To je jedno upozorenje za smrtnike;
37	za one koji, između vas, hoće napredovati ili uzmicati.

38	Svaki čovjek je smatran za odgovornog
	  spram onoga što je izvršio,
39	izuzev pratitelja s desnice.

40	Onim u Vrtovima,
41	međusobno se raspituju glede grješnika:
42	« Što vas je dovelo u živu vatru? »

43	Oni će odgovoriti:
	« Mi nismo bili u broju onih koji se mole;
44	nismo hranili siromašne,
45	prepirali smo se uprasno s ljubiteljima prepirki;
46	proglašavali smo za laž Dan Suđenja
47	sve do časa kad nam se izvjesnost nametnula. »

48	Posredovanje zagovornika njima će biti nekorisno.
49	Što im je služilo da se okrenu od Opomene,
50	kao poludjeli magarci
51	koji bježe ispred lava?

52	Ali svaki bi od njih želio
	da mu se donesu rasmotani listići.

53	Ne!…
	Jer oni se nikako ne boje budućeg života.

54	Ne!…
	ovo je uistinu Opomena.
55 Ko  hoće to taj će se sjetiti.

56	Ipak ljudi se toga ne će sjetiti
	osim kad to Allah  bude htio.

	On je taj koji je najdostojniji da ga se boji
	i on je onaj koji pridržava oprost!